Document ID: /roh_data/filtered/fineweb-2-filterrobots_roh.jsonl.gz/36329

La communitada dalla pleiv a SchlansDa communitad dalla pleiv ha ina fetg veglia historia, talla che va annavos tochen egl lonn 998. Quei demuossan documents che papa Gregor il V ha sutamess la baselgia al patrunadi dalla claustra a Pfäfers SG.
Entuorn 1650 ei vegniu fundau ina atgna pleiv cun il num s. Gieri. La baselgia ei dedicada a s. Gieri e s. Culastia.
Ora si sin li grep da Sais, sper la tuor, in liug cun belleziasurvesta sur la val ei vegniu 1679 - 1680 ina caplutta.Ella ei vegnida consecrada 1683 sco Capluttta da Nosadunna dalla neiv.
La Pleiv e la midada dil temps!
Tuttas issonzas e reghlas che funcziunau sur tschentaners, han oz en nies temps hodiern cun ina spertadad da viver breigia da tener cup. Aschia ha ei dau da ponderar co nossa pigntgaa Pleiv po sesvolver. Il davos plevon che habitau a Schlans ei stau sur Peter Caplazi 1948 - 1972.
Ils davos onns ei la pastoraziun suczedida entras il plevon da Trun.
Egl onn 2015 ei vegniu dezidiu a fusionar la Pleiv da Schlans, Pleiv da Trun e Caplania da Zignau ad ina nova Pleiv cun il num "Pleiv catolica romana Trun".